Diari Oficial de la Generalitat Valenciana


Sumari del DOGV 9401, del 09-08-2022 (2022/7545)

RESOLUCIÓ de 18 de juliol de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge, a conseqüència de l'estimació de recursos de reposició, en relació amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i Programa d'ajudes al lloguer per a joves i la Resolució de 7 de febrer de 2019, per la qual es convoquen les ajudes per a l'exercici 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9401

Data del DOGV
:   09-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7545


Data del document
:   18-07-2022

Organisme emissor
:   Vicepresidència Segona i Conselleria d'Habitatge i Arquitectura Bioclimàtica

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Segona i Conselleria d'Habitatge i Arquitectura Bioclimàtica
    * habitatge
    * ajuda pública
    * lloguer
    * jove

RESOLUCIÓ de 18 de juliol de 2022, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, per a la concessió d'ajudes al lloguer d'habitatge, a conseqüència de l'estimació de recursos de reposició, en relació amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i Programa d'ajudes al lloguer per a joves i la Resolució de 7 de febrer de 2019, per la qual es convoquen les ajudes per a l'exercici 2019. [2022/7545]  
  
  
Vistos els antecedents que consten en la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, resulten els següents  
  
Antecedents de fet  
Primer. La Resolució, de 7 de febrer de 2019, de la Conselleria d'Habitatge, Obres Públiques i Vertebració del Territori, per la qual es convoquen per a l'exercici 2019 les ajudes del Programa d'ajudes al lloguer d'habitatge i del Programa d'ajudes al lloguer per a joves es va publicar en el Diari Oficial de la Generalitat Valenciana el 12 de febrer de 2019 (DOGV 8484).  
La resolució es dicta d'acord amb l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves (DOGV 8327, 28.06.2018).  
Segon. Per mitjà de la Resolució, de 27 de novembre de 2019, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana (DOGV 8689, 2.12.19), es concedeixen i deneguen les ajudes al lloguer d'habitatge convocades mitjançant la Resolució, de 7 de febrer de 2019, de la Conselleria d'Habitatge, Obres Públiques i Vertebració del Territori corresponents al Programa d'ajudes de lloguer d'habitatge per a l'exercici 2019, amb càrrec als pressupostos del Ministeri de Foment i de la Generalitat Valenciana. Es concedeixen les ajudes, una vegada transcorregut el termini per a formular al·legacions, completar o esmenar la sol·licitud i la documentació presentada, i tenint en compte el límit de crèdit disponible a càrrec de la Generalitat, a 8.926 beneficiaris que havien aportat la documentació completa i que complien els requisits establits en l'Ordre 5/2018, de 25 de juny.  
Tercer. La Resolució de 27 de novembre de 2019, en l'apartat tercer, denega les sol·licituds de persones o unitats de convivència, per incompliment dels requisits establits en les bases de la convocatòria.  
  
Quart. Contra la Resolució, de 27 de novembre de 2019, de la Direcció General d'Emergència Residencial, Funció Social de l'Habitatge i Observatori de l'Hàbitat i Segregació Urbana, es van interposar recursos potestatius de reposició. Una vegada resolts els recursos interposats desestimant-los o estimant-los, s'ha reiniciat la instrucció dels expedients amb recurs estimat per a baremar la sol·licitud d'ajuda, assigna la puntuació corresponent segons el barem establit i avaluar si escau estimar l'ajuda sol·licitada.  
Cinqué. Reunit l'òrgan col·legiat integrat per la subdirectora general d'Emergència Residencial, Funció Social de l'Habitatge i Observatori de l'Hàbitat i Segregació Urbana; el subdirector general d'Habitatge i Regeneració Urbana; la cap del Servei de Règim Jurídic i Planificació Econòmica; la cap del Servei d'Emergència Residencial i Funció Social de l'Habitatge i Observatori de l'Hàbitat i Segregació Urbana; el cap del Servei Territorial d'Habitatge i Arquitectura Bioclimàtica de València, que excusa l'absència per malaltia i hi assisteix en el seu lloc la cap de secció d'Habitatges Protegits; la Cap de Servei Territorial d'Habitatge i Arquitectura Bioclimàtica d'Alacant, i la directora territorial de la Conselleria d'Habitatge i Arquitectura Bioclimàtica de Castelló, segons el que es preveu en la base onzena de l'annex I de l'ordre esmentada, i la Resolució, de 4 d'agost de 2015, del director general d'Habitatge, Rehabilitació i Regeneració Urbana, per la qual s'assignen les competències de la Direcció del Servei Territorial a la directora territorial de Castelló, a fi de revisar la documentació de les sol·licituds amb recurs de reposició estimat i baremar de nou les dites sol·licituds seguint els criteris d'adjudicació de les ajudes, determinen en l'acta de la reunió la llista de sol·licitants que es poden beneficiar de les ajudes per resolució de recursos de reposició estimats i la llista de sol·licitants a qui es denega l'ajuda.  
  
  
  
Fonaments de dret  
És competent per a resoldre la directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana, d'acord amb el que estableix la Resolució, de 2 d'agost de 2019, del vicepresident segon i conseller d'Habitatge i Arquitectura Bioclimàtica, sobre delegació de l'exercici de competències en determinats òrgans de la Conselleria (DOGV 8609, 8.8.2019).  
  
  
Vista l'acta de la reunió de l'òrgan col·legiat d'1 de juliol de 2022 i la proposta de resolució d'1 de juliol de 2022, resolc:  
  
Primer  
Concedir amb càrrec al pressupost de la Generalitat del 2022, aplicació pressupostària 77.15.72.471.56, línia S8286000 «Pla estatal d'habitatge 2018-2021», capítol IV, un import total de 141.901,37 euros, «cent quaranta-un mil nou-cents un euros i trenta-set cèntims», per estimació de recursos de reposició, una vegada aplicats els criteris d'adjudicació i comprovat el compliment dels requisits i de les obligacions fiscals, tributàries i amb la Seguretat Social; en l'annex I de la present resolució hi ha la llista de beneficiaris que es proposa per a l'adjudicació de l'ajuda sol·licitada, així com l'import de l'ajuda concedida.  
  
  
Segon  
Denegar les ajudes sol·licitades a les persones o unitats de convivència que s'assenyalen en l'annex II, per tindre un barem per davall del punt de tall o per quedar acreditat que no estan al corrent amb l'Agència Tributària, amb la Conselleria d'Hisenda i Model Econòmic o la Tresoreria General de la Seguretat Social.  
Per a l'abonament de la subvenció, la part beneficiària ha d'aportar la justificació bancària del pagament del lloguer en el termini de deu dies comptadors a partir de l'endemà de la publicació en el DOGV de la present resolució, així mateix ha d'assumir la resta d'obligacions i responsabilitats assenyalades en les bases regulades per l'Ordre 5/2018, de 25 de juny, de la Conselleria d'Habitatge, Obres Públiques i Vertebració del Territori, per la qual s'aproven les bases reguladores del Programa d'ajudes al lloguer d'habitatge i del Programa d'ajudes al lloguer per a joves, aportant per al cas la documentació requerida.  
Així mateix, d'acord amb el que disposa la base setzena, la Generalitat pot comprovar, pels mitjans que considere més adequats, el compliment de les obligacions inherents a l'atorgament de les ajudes. L'incompliment de les obligacions o la comprovació de la falsedat de les dades aportades a l'expedient donarà lloc al reintegrament de les ajudes concedides i a la devolució de les quanties atorgades, que reportaran els interessos de demora corresponents.  
  
Contra la present resolució, que posa fi a la via administrativa, es pot interposar un recurs contenciós administratiu davant del Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació, de conformitat amb el que estableixen els articles 10, 14 i 46 de la Llei reguladora de la jurisdicció contenciosa administrativa.  
  
València, 18 de juliol de 2022.- La directora general d'Emergència Residencial, Funció Social de l'Habitatge i Observatori de l'Hàbitat i Segregació Urbana: Pura Peris García.